# Разяснения в отговор на постъпили въпроси относно публична покана, обявена от Фондация "За Нашите Деца" по реда на ПМС 118 на МС от 24.05.2014 г

Разясненията са в отговор на постъпили въпроси на 02.12.2015 г. във връзка с обявената покана за набиране на оферти за организиране и логистично осигуряване на кръгла маса и кампания „Правата на децата са наша грижа“ в област Монтана и заключителна конференция „Правата на децата са наша грижа“ в град София в рамките на проект "Медиите, бизнесът и аз ЗА нашите деца", вх. № BG05/777, договор № 162/31.10.2014 г. по Програмата за подкрепа на НПО в България по Финансовия механизъм на Европейското икономическо пространство 2009-2014 г.

**Въпрос 1**: Трябва ли да бъдат цитирани конкретни хотели в Техническото предложение?

***Отговор 1*:** Не е необходимо на етап подаване на оферта да се посочват конкретните хотели, но кандидатите следва да декларират, че ще осигурят хотел на територията на съответния град с минимум 3 звезди, каквито са изискванията, посочени в поканата.

**Въпрос 2:** Възложителят поставя ли условие предложените хотели за гр. Монтана и гр.София да бъдат с еднаква категория

***Отговор 2:*** Нямаме условия посочените хотели за гр. Монтана и гр. София да бъдат с еднаква категория, достатъчно е и за двете събития да бъдат спазени изискванията за хотелите, посочени в поканата, а именно – „*минимум 3 звезди, нова или реновирана база; климатизиран и климатизацията да работи; на комуникативно място; високо ниво на хигиена и гарантирано качество на храната в съответствие с утвърдените стандарти в българското законодателство“*

**Въпрос 3:** Възможно ли е залата да не е разположена в хотел, а на друго място / напр. обществена сграда /?

***Отговор 3:*** Допустимо е, при условие, че тя отговаря на изискванията, посочени в поканата, както и бъде осигурен кетъринг отново в съответствие с публикуваните в поканата изисквания.

 **Въпрос 4:** Допустим ли е друг период за провеждане на събитието?

***Отговор 4:*** Не е допустим друг период, седмицата 14-18 декември е последната възможна с оглед избягване на потенциални пречки за намиране на място поради наближаващите празници.

**Въпрос 5:** Допустимо ли е мястото на провеждане да не е в самия град Монтана, а извън него?

***Отговор 5:*** Не е допустимо. В поканата навсякъде фигурира като място за провеждане на събитието град Монтана. Следва се идеята събитието да се проведе на комуникативно място и леснодостъпно за участниците място.